
  U   I M E    R E P U B L I K E    H R V A T S K E

R J  E Š E N J E

	Trgovački sud u Rijeci, po sutkinji Tamari Jugo Smoljanović, u stečajnom predmetu povodom zahtjeva Financijske agencije, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom NONO d.o.o. Viškovo, Viškovo 47, OIB: 62743761267, MBS: 040185361, 20. veljače 2018.

r i j e š i o    j e

	Odbacuje se zahtjev za provedbu skraćenog stečajnog postupka nad pravnom osobom
NONO d.o.o. Viškovo, Viškovo 47, OIB: 62743761267, MBS: 040185361.

Obrazloženje
	Predlagatelj je 6. veljače 2018. podnio sudu zahtjev za provedbu skraćenog stečajnog postupka za dužnika NONO d.o.o. Viškovo, Viškovo 47, OIB: 62743761267, MBS: 040185361.
		Nadalje, dužnik je 16. veljače 2018. u spis dostavio potvrdu Financijske agencije od 15. veljače 2018. kojom se potvrđuje da na dan izdavanja potvrde dužnik nema nepodmirenih osnova za plaćanje evidentiranih u Očevidniku redoslijeda osnova za plaćanje. 
	Prema odredbi čl. 428. Stečajnog zakona (Narodne Novine broj 71/15) sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana te ako nisu ispunjene pretpostavke za pokretanje drugog postupka radi brisanja iz sudskoga registra. 
	Budući da navedena pravna osoba u Očevidniku redoslijeda osnova za plaćanje nema nepodmirenih obveza, to nisu ispunjene pretpostavke za provedbu skraćenog stečajnog postupka.
	Slijedom navedenog, na temelju citiranih zakonskih odredbi, valjalo je odlučiti kao u izreci rješenja. 

Rijeka, 20. veljače 2018.
Sutkinja
Tamara Jugo Smoljanović

	UPUTA O PRAVNOM LIJEKU:
[bookmark: _GoBack]	Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (čl.19. st.1. i 2. SZ-a). 

